Zsebre vágta a hivatali üvegpénzt az izraeli kormányfõ neje
Zsebre vágta a miniszterelnöki rezidencián megivott italok üvegeinek betétdíját Sara Netanjahu, Benjamin Netanjahu izraeli kormányfõ felesége. Az összeget visszafizette, de sokan büntetõjogi felelõsségét feszegetik. Ráadásul nem ez az elsõ anyagi természetû botránya.
Éveken át saját zsebre vitette és váltatta vissza alkalmazottaival a miniszterelnöki rezidencián állami pénzen vásárolt italok üres üvegeit az izraeli kormányfõ, Benjámin Netanjahu felesége.   fukarsága révén csütörtökön újból címlapra került az izraeli sajtóban: kiderült, hogy.

A Háárec izraeli lap leleplezõ cikke ugyanakkor kitér arra, hogy idõvel Sara Netanjahu visszautalta a palackpénzt.  

250 ezer forint

Az Izraelben rendkívül népszerûtlen Sara Netanjahu a március közepén esedékes választás elõtti  kampány egyik fel-felbukkanó témája. A Háárec szerint Sara Netanjahu 2009-tõl négy éven át eltulajdonította az üvegvisszaváltásból származó aprópénzt és csak 2013-ban fizette vissza - vélhetõen nehéz szívvel. Elég szomjasak lehetnek a kormányfõi hivatalban, mert összesen négyezer sékel (250 ezer forint) jött össze az üres üvegekbõl négy év alatt. 

Az ügy mindeddig titokban maradt. Az államügyész és a nyomozati hatóságok is csak akkor értesültek az ügyletrõl, amikor szerdán az újságírók válaszért fordultak hozzájuk. A Miniszterelnöki Hivatal megerõsítette, hogy a pénzt valóban befizette 2013 májusában a Netanjahu család. Pontos nyilvántartást nem vezettetett Sara Netanjahu, és becslés alapján számították ki az üvegpénz mennyiségét.

Nem az elsõ botrány

Az ügy koronatanúja a rezidencia volt gondnoka, Meni Naftali, aki kártérítési pert indított egykori munkáltatója, Sara Netanjahu ellen az õt ért különbözõ sérelmekért, megaláztatásokért. A gondok vallomásában részletesen leírta, hogy vissza kellett vinniük az üres üvegeket, és az ebbõl származó pénzt le kellett számolniuk a kormányfõ feleségének a kezébe. Naftali szerint ugyanakkor pazarlásra is volt példa: elõfordult, hogy egy hónap alatt hétezer sékelt (félmillió forintot) költöttek virágokra.

A kormányfõ nejének kisstílû próbálkozásairól nem elõször derült ki kínos részlet. Pár éve úgy találta, hogy kezd elhasználódni saját villájuk kerti ülõgarnitúrája. Erre vásároltatott egy ugyanolyat a rezidenciára, majd a kettõt kicserélte, így a vadonatúj került magánvillájukba. Nem sokáig örvendezhetett azonban, mert az ügy kipattant, és vissza kellett cseréltetnie a garnitúrát. 

Attól még lehet lopás

A Háárec által megkérdezett jogi szakértõ szerint a pénzek törvénytelen megszerzése, és ehhez az állami alkalmazottak felhasználása lopásnak vagy csalásnak tekinthetõ, a pénz visszaszolgáltatása - a pontos összeg meghatározása nélkül - ugyan csökkenti a cselekmény súlyát, de nem szünteti meg azt. Az államügyész még nem adott választ a lap kérdésére, miszerint nem kellene-e nyomozást elrendelni Sara Netanjahu ellen.

A volt gondnokon kívül a rezidencia két másik dolgozója is pereskedik a miniszterelnök felesége ellen, de a bírósági procedúrát a kormányfõ kérésére a választások utánra halasztották. Múlt heti meghallgatásukon egyikük azt mondta, hogy Sara Netanjahu rendszeresen szidalmazta õket, "különösen nagyobb mennyiségû alkohol elfogyasztása után".
betétdíj Izrael Benjamin Netanjahu